სისტოს ხიდი

სისტოს ხიდი ― ხიდი რომის ისტორიულ ცენტრში, კვეთს მდინარე ტიბრს. ის აკავშირებს ვია დეი პეტინარის რეჯოლას რაიონს პიაცა ტრილუსასთან. თანამედროვე ხიდის მშენებლობა მიმდინარეობდა 1473 წლიდან 1479 წლამდე და დაუკვეთა პაპ სიქსტუს IV-მ (პაპის თანამდებობაზე იყო 1471–84 წლებში), რომლის სახელსაც დღემდე ატარებს. ხიდი დააპროექტა არქიტექტორმა ბაჩო პონტელიმ, რომელმაც ხელახლა გამოიყენა ადრინდელი რომაული ხიდის, პონს აურელიუსის გეგმა. ხიდი ასევე ცნობილია, როგორც პონს ანტონინუსი და განადგურდა ადრეულ შუა საუკუნეებში. ამჟამად ხიდზე მოძრაობა შეზღუდულია მხოლოდ ფეხით მოსიარულეებისთვის. (მანდელ კრეიტონის "პაპობის ისტორიის" მიხედვით, სისტოს ხიდი აშენდა კოლიზეუმის ბლოკებისგან. გარდა ამისა, სისტოს ახსოვს უბედური შემთხვევა, რომელიც მოხდა 1450 წლის იუბილეზე ხიდზე ხალხის თავმოყრის გამო, რადგან ეს იყო წმინდა პეტრესთან კომუნიკაციის ხელმისაწვდომი საშუალება.) წყაროები ინტერნეტში www.turismoroma.it www.rome.us